по видове суровини, по различни транспортни канали и т.н.), Комисията използва съотношението между транспортните разходи и разходите за суровини на производителя износител. Това съотношение се прилага към референтната стойност за суровината и след това се умножава по количеството суровина, използвано от производителя износител. Тази методология отразява структурата на разходите на производителя износител, тъй като съотношението между транспортните разходи и разходите за суровината се запазва и се прилага към референтната стойност, при която няма нарушения.
 (329)
 Поради това всички твърдения на страните по отношение на изчисляването на корекцията за вътрешния товарен превоз и вносните мита, приложена към референтната стойност за суровините, бяха отхвърлени.
 3.9.4. Изчисляване на нормалната стойност
 (330)
 Wenzhou заяви, че не следва да се прави разлика между двата вида валцдрат, използвани при производството на скрепителни елементи, а именно ХС 721391 и ХС 721399, тъй като те се различават само по диаметър (над или под 14 mm) и цената им е почти еднаква според няколко предоставени източника. Освен това диаметърът над или под 14 mm не е показател, присъстващ в структурата на КНП на продукта, предмет на разследването.
 (331)
 Що се отнася до суровините, от производителите износители беше поискано да посочат във въпросника всеки вид суровина, използвана при производството на продукта, предмет на разследването, с най-точния митнически код (осем- или десетцифрено ниво). След това посочената суровина се съпоставя възможно най-точно по митническия код с референтната стойност за същата суровина в представителната държава. При посочване на използваните суровини цената на тези суровини или структурата на КНП са без значение, тъй като нито една от тях не се използва за съпоставянето по митнически код на референтната стойност за същата суровина в представителната държава. В настоящото разследване и двата вида използвани суровини са посочени от Wenzhou. Въз основа на това и двата вида суровини, използвани от Wenzhou, са съпоставени с референтната стойност за същата суровина в Тайланд. Поради това Комисията отхвърли това твърдение.
 (332)
 Wenzhou също така заяви, че ПОАР, използвани за формиране на нормалната стойност, са определени въз основа на пет тайландски дружества, без да се предостави разбивка на ПОАР на отделните дружества. Също така преките разходи за продажби, като транспортни разходи, не са приспаднати от ПОАР. Следователно изявлението на Комисията при окончателното разгласяване, че е формирала нормалната стойност по вид на продукта на база франко завода, е неточно. Тъй като експортните продажби са установени на база франко завода без транспортни разходи, тези разходи следва да бъдат приспаднати и от нормалната стойност в съответствие с член 2, параграф 10 от основния регламент.
 (333)
 Както е посочено в съображение 276, Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент, като нормалната стойност включва обоснована по размер сума за ПОАР. Няма налична информация, която да показва, че ПОАР на тайландските дружества, използвани от Комисията, са включвали транспортни разходи за доставка до клиенти. Поради това Комисията отхвърли това твърдение.
 (334)
 EIFI заяви, че дъмпинговият марж, установен за Jiangsu, се основава на противоречива информация. Според базата данни на D&B